### Beslutning

[adresse] anbefaling godkendt med undtagelse af ansøgning nr. 5. nr. 19, nr. 56 og nr. 66.

Jørgen Jessen erklærede sig inhabil ved ansøgning 5 og deltog ikke i behandlingen af denne.

Ansøgning nr. 5 blev godkendt.

Rosa Karlsen erklærede sig inhabil ved ansøgning nr. 19 og deltog ikke i behandlingen af denne.

Ansøgning nr. 19 blev godkendt.

Erling Krogh erklærede sig inhabil ved ansøgning 56 og deltog ikke i behandlingen af denne.

Ansøgning nr. 56 blev godkendt.

Nick Hermansen erklærede sig inhabil ved ansøgning 66 og deltog ikke i behandlingen af denne.

Ansøgning nr. 66 blev godkendt.

### Sagsfremstilling

## Resume og sagens baggrund

Kalundborg Kommune afsætter hvert år §18-midler til at støtte frivilligt socialt arbejde. Formålet med midlerne er at skabe gode rammer for den frivillige sociale indsats og sikre et udbytterigt samspil og samarbejde mellem kommunen og de frivillige foreninger, organisationer, enkeltpersoner og grupper, der arbejder på at fremme livskvaliteten og sundheden for socialt udsatte medborgere i alle aldersgrupper.

Indstillingsudvalget udarbejder et forslag til fordeling af de afsatte §18-midler for 2026.

## Indstillinger

Direktøren indstiller, at:

1. Indstillingsudvalget udarbejder en indstilling til fordeling af §18-midlerne til brug for foreningerne i 2026.
2. Økonomiudvalget og Kommunalbestyrelsen godkender [adresse] forslag til bevillinger.

## Behandling

Indstillingsudvalget, Økonomiudvalget, Kommunalbestyrelsen.

## Sagsfremstilling

Tildeling af midler fra §18-puljen beror på en helhedsbetragtning i forhold til puljens betingelser og kriterier indenfor de sociale indsatser, så midlerne kommer flest mulige af puljens målgrupper og ansøgere til gavn.

§ 18-støtten tager sigte på den situation, at en frivillig organisation, forening eller andre frivillige aktører af egen drift og på eget initiativ gør *en frivillig social indsats*. Det er altså den frivillige sociale indsats, der er det centrale omdrejningspunkt i den sociale forening.

Kalundborg Kommune vurderer den sociale frivillige indsats, som foreningen yder, når kommunen skal tage stilling til, hvilke foreninger der kan komme i betragtning til §18-midler.

Administrationen har haft ansøgningsperiode til §18-midler fra d. 18. august til 14. september, hvor foreningerne har kunne få hjælp og vejledning til ansøgningerne. Der er indkommet 72 ansøgninger om tilskud i 2026 på i alt 3.904.621 kr.

I 2026 er der afsat 2.055.182 kr. i §18-midler. Der er 111.886 kr. i overførte ubrugte midler fra 2025.

Rammen til frivillige er desuden løftet med 200.000 kr. årligt i budget for 2026 og frem.

Det samlede beløb til fordeling i 2026 er derfor 2.367.068 kr.

I 2025 blev der tildelt 3.123.089 kr. i §18-midler, da der var 1.236.107 kr. i overførte ubrugte midler fra 2024.

Der kan medio februar søges mindre bevillinger fra en §18 ad hoc pulje, for nyopstartede foreninger. De samme procedurer og kriterier, som for §18-midlerne, er gældende ved ansøgningerne. Der ønskes fra administrationens side et særligt fokus på at tilsidesætte midler hertil, da der allerede efter dette års endt ansøgningsfrist, er oprettet nye foreninger på [adresse] og Sundhedsområdet, som ønsker at igangsætte aktiviteter i Kalundborg Kommune.

Der er afsat særskilt budget til §18-integration. Integrationsudvalget udarbejder forslag til fordeling af disse midler.

Skema med oversigt over ansøgninger med administrationens og [adresse] anbefalinger er lagt som bilag sammen med kriterierne for tildeling af §18-midler vedtaget i marts 2025.

Tilskuddet finansieres af de afsatte midler til §18.

## Økonomiske konsekvenser

Ingen.

### Sagens forløb

28/10/2025 Indstillingsudvalget

Udvalget godkendte administrationens anbefalinger med undtagelse af ansøgning nr. 61 og nr. 69. Disse fremgår af det opdaterede bilag.

Der vedlægges foruden et oversigtsbilag over de anbefalede tilskud fordelt på foreningerne.

Rosa Karlsen erklærede sig inhabil ved ansøgning nr. 19 og deltog ikke i behandling af denne.

Det afgående udvalg anbefaler det kommende udvalg, at der primo 2026 drøftes kommende budget i forbindelse med foreningers drifts- og huslejeudgifter.

Afbud: Josefine Nørgaard

19/11/2025 Økonomiudvalget
Økonomiudvalget anbefaler [adresse] indstilling.

Afbud: Ronnie Simonsen